CELEX: 31996D0713
Language: da
Date: 1996-11-28 00:00:00
Title: 96/713/EF: Kommissionens Beslutning af 28. november 1996 om ændring af beslutning 80/862/EØF om bemyndigelse af medlemsstaterne til at fastsætte undtagelser fra visse bestemmelser i Rådets direktiv 77/93/EØF for formeringsmateriale af kartofler (EØS-relevant tekst)

Avis juridique important

|

31996D0713

96/713/EF: Kommissionens Beslutning af 28. november 1996 om ændring af beslutning 80/862/EØF om bemyndigelse af medlemsstaterne til at fastsætte undtagelser fra visse bestemmelser i Rådets direktiv 77/93/EØF for formeringsmateriale af kartofler (EØS-relevant tekst)  

EF-Tidende nr. L 326 af 17/12/1996 s. 0070 - 0070

KOMMISSIONENS BESLUTNING af 28. november 1996 om ændring af beslutning 80/862/EØF om bemyndigelse af medlemsstaterne til at fastsætte undtagelser fra visse bestemmelser i Rådets direktiv 77/93/EØF for formeringsmateriale af kartofler (EØS-relevant tekst) (96/713/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 77/93/EØF af 21. december 1976 om foranstaltninger mod indslæbning i medlemsstaterne af skadegørere på planter eller planteprodukter og mod deres spredning inden for Fællesskabet (1), senest ændret ved Kommissionens direktiv 96/14/EF (2), særlig artikel 14, stk. 1,under henvisning til anmodninger fra medlemsstaterne, ogud fra følgende betragtninger:I henhold til direktiv 77/93/EØF må kartoffelmateriale til udplantning, bortset fra knolde, i princippet ikke føres i medlemsstaterne, og knolde til udplantning må i princippet kun føres ind i medlemsstaterne, hvis de tilhører en af de officielt godkendte sorter eller en højtudviklet selektion;i medlemsstaterne er der behov for at indføre kartoffelmateriale, herunder knolde, til sortsforædling, med henblik på bevaring af genetisk materiale eller til offentlig videnskabelig forskning;på grundlag af de foreliggende oplysninger har Kommissionen fastslået, at der under sådanne omstændigheder ikke er fare for spredning af skadegørere, når visse særlige tekniske betingelser er opfyldt;ved beslutning 80/862/EØF (3), senest ændret ved beslutning 96/7/EF (4), har Kommissionen allerede givet medlemsstaterne tilladelse til at gøre en sådan undtagelse i en periode, der udløber den 31. december 1996;der er ikke i mellemtiden fremkommet oplysninger, som giver anledning til at begrænse undtagelsen til nævnte periode;der foreligger imidlertid nye oplysninger, som gør det nødvendigt at ændre listen over skadegørere, som katoffelmaterialet skal undersøges for;medlemsstaterne bør derfor bemyndiges til at fastsætte undtagelser for formeringsmateriale af kartofler i endnu en periode;bemyndigelsens gyldighedsperiode vil blive forlænget, medmindre der fremkommer nye oplysninger, som begrunder en ændring;de i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -VEDTAGET FØLGENDE BESLUTNING:Artikel 1 I beslutning 80/862/EØF foretages følgende ændringer:1) I artikel 1, stk. 2, litra d), tredje led, andet underled, indsættes som underlitra »i) Pseudomonas solanacerum (Smith) Smith« efter underlitra h).2) I artikel 2, første punktum, ændres »1996« til »1997«.Artikel 2 Denne beslutning er rettet til medlemsstaterne.Udfærdiget i Bruxelles, den 28. november 1996.På Kommissionens vegneFranz FISCHLERMedlem af Kommissionen(1) EFT nr. L 26 af 31. 1. 1977, s. 20.(2) EFT nr. L 68 af 19. 3. 1996, s. 24.(3) EFT nr. L 248 af 19. 9. 1980, s. 25.(4) EFT nr. L 2 af 4. 1. 1996, s. 29.